OB DOGAJANJE_ OGREVANJE 
Tim Etchells: Kaj je in kaj je mogoče
GJ, 28. 3.–28. 4., razstava 
Naslov združuje štiri Etchellsove projekte: Živeti večno (2011), Ustavljena ura (2010), Revolucija (2010) in Prazni odri (v sodelovanju s Hugom Glendinningom
2003-). Vse druži izjemna relativnost, ki pomeni dialog med materialnim in idejnim. Del razstave je tudi manjši, pravi prazen oder, ki ga v času Exodosa zapolnijo Tim in njegovi gostje …
produkcija: MGML - Galerija Jakopič

Tim Etchells: Počakaj tu … Šel sem po pomoč
lokacije po Ljubljani 
4.–25. 4., razstava svetlobnih zapisov
Etchells s svojimi svetlobnimi neonskimi in led zapisi ustvarja miniaturne nagovore in raziskuje jezikovna protislovja. Na eni strani hitrost, jasnost in raznolikost podajanja pripovedi, slike in ideje. Na drugi neverjetna težnja po ustvarjanju zmedenosti, nejasnosti, napetosti. Besedila, bolj primerna za zasebni pogovor kot pa javni nagovor.
produkcija: 18. Exodos, Svetlobna gverila/Forum Ljubljana, Festival/Forum Ljubljana; pokrovitelj: Šumijev kvart

OB DOGAJANJE_ V POGONU 
Urška Boljkovac: Dnevna soba 
ŠB, 15.–25. 4., 9:00–21:00, druženje 
Exodos je polnoleten. Čas za radoveden pogled v prihodnost in preteklost. Dnevna soba je instalacija pisarne Exodos. Ker si ne želimo klasičnega zgodovinskega
pregleda festivala, vam ponuja intimen obisk naše dnevne sobe. Udobno se namestite, spijte nesko ali čaj. Brskajte po arhivu, se spomnite plakatov,
dogodkov, predstav in ljudi tega festivala. Naj bo dnevna soba vaša, morda v njej najdete tudi košček sebe. Dobrodošli!
zamisel in izvedba: Urška Boljkovac

Tim Etchells + umetniki: Prazen oder
GJ, srečevanja 
15. 4. Etchells, Theodoridou 				21:00
16. 4. Etchells, Dolar, Janša 			22:00
17. 4. Etchells in umetniki 		 		22.00
20. 4. Etchells, Fu Kuen in azijski umetniki 	22:00
24. 4. Etchells in umetniki 		 		22:30
»Eden od elementov moje razstave je pravi prazen oder. Ob tiskovni konferenci nas je bilo na njem šest in zabavno, rahlo absurdno je bilo videti, kako se drenjamo. Na ta oder nameravam povabiti … zamislil sem si, da se med festivalom tam odvije vrsta srečanj, pogovorov in razprav. Vsebina teh predstavitev (in njihova oblika) je odprta … a najbrž mislim na tisti prostor možnosti, ki ga ponuja oder in na katerega meri napis o revoluciji … mislim na prostor praznine in prehodnosti, in kako je mogoče k njima pristopati na različne načine … v pojmih filozofije, politike, uprizoritve …«

Sujata Goel: Eksotika 
ŠB, 16. 4., 16:00–19:00, delavnica 
Misli in ideje, očrtane v začetni razpravi o eksotiki, bomo prenesli v prakso in ustvarili skupinsko bazo podob, ki predstavljajo dandanašnjo Azijo. S pomočjo strukturiranih in vodenih improvizacijskih tehnik bomo te družbene simbole eksotike prevedli v gibalne, gestikulacijske vzorce in kot rezultat ustvarili nekaj otipljivega.
Kapaciteta: največ 10 udeležencev. Prijave: exodos@exodos.si. Brezplačno. Obvezna ohlapna oblačila.

Choy Ka Fai: Raziskovanje bioničnega gibanja
GLEJ, 18. 4., 14:00–16:00, delavnica 
Niz poskusov v procesu snovanja digitalnega mišičnega spomina za telo. V teh poskusih, ki jih je vzpodbudil Luigi Galvani z odkritjem živalske električnosti
v človeškem telesu (1780), privzemamo tehnike električnega spodbujanja živcev za koreografiranje umetno povzročenih mišičnih krčenj in raziskujemo nevrološka razmerja plesa. Na delavnici bomo prikazali niz konkretnih primerov in udeleženci bodo imeli priložnost za interakcijo in raziskovanje različnih
možnosti gibanja z zvokom, elektriko in možganskim valovanjem.
Ciljno občinstvo: dobrodošli so vsi, plesno predznanje ni potrebno. Kapaciteta: največ 10 udeležencev. Prijave: exodos@exodos.si. Brezplačno.

Leja Jurišić + Teja Reba: Exodos na zofi
Exodos on the Sofa
GJ, 	20. 4., 22:00, performans 
SMG, 	25. 4., 21:00, performans 
Zofa je kontekstno-specifičen performans. Umetnici vsakič razvijata njegovo vsebino v povezavi s politično situacijo in širšim dogodkom, v okviru
katerega ga uprizarjata. Z uporabo političnih, družbenih in umetniških vprašanj podajata sladkogrenke komentarje. Vsak enozložni, politično nekorektni dialog
se konča z glasnim smehom. Judith Butler pravi, da namerni smeh s stališča nezadostnih diskurzov deluje kot subverzivno dejanje in znak olajšanja.
Exodos na zofi bo kratka različica tega performansa, kot komentar dogodkov na festivalu. Zgodil se bo dvakrat: kot vmesni komentar po polovici festivala in kot sklepni dogodek, povzetek festivala.
Brezplačno.
avtorici, izvajalki: Leja Jurišić, Teja Reba; svetlobno oblikovanje, scenografija: Petra Veber; producent: Žiga Predan; produkcija: Pekinpah/Kink Kong; koprodukcija: Tanzquartier Wien; partner: Mesto žensk City of Women

Schwalbe
GLEJ, delavnica 
21.–24. 4. 	delo 			13:00–17:00
25. 4. 	javna predstavitev 	17:00
Naša delavnica se odvija v gledališču/vadbenem prostoru in njegovi okolici. Stene po navadi zagotavljajo, da ostaja zunanji svet na varni razdalji. Črna škatla pomaga gledalcem do osredotočenja, gledališkemu ustvarjalcu pa do specifičnega izraza. Takšne razmere nam omogočijo, da lažje ocenjujemo zunanji svet, hkrati pa nas od njega tudi izolira. V tej delavnici želimo povezati »notranjost« z »zunanjostjo« – odpreti gledališče, da lahko diha.
Z določenimi zadolžitvami vas pripravimo do poskusov, ki jih delimo v skupini. Imenujemo jih poskusi, ne dejanja, kajti izid poskusa je rezultat poskušanja. V gledališču delamo, iščemo poti do ponavljanja poskušanja, ne pa do dejanja, h kateremu bi morda privedlo. A tega se bomo lotili, ko pridete.
Delavnico končamo s predstavitvijo. Če želite zvedeti več o našem delu, obiščite www.schwalbe.nu.
Ciljno občinstvo: dobrodošli vsi, plesno predznanje ni potrebno. Kapaciteta: največ 10 udeležencev. Prijave: exodos@exodos.si. Brezplačno.

Fokus:Azija 
SME-EL, 22. 4., 18:00, predavanje in pogovor
Tang Fu Kuen, kurator Azijske plesne platforme, umetnostni kritik, producent festivalov, dramaturg in teoretik, sodelavec in dober poznavalec izstopajočih
azijskih ustvarjalcev, ki jih niti v Sloveniji niti v Evropi (še) ne poznamo prav dobro. Kulture z večtisočletno tradicijo, s tenkočutnim umetniškim izrazom, stopajo pred zahodnega človeka šele v času globalizacije, ko postajajo te države vodilni akterji na več družbenih področjih, tudi na umetniškem. Védenje in poznavanje tamkajšnjega razvoja je še vedno nezadostno, sodelovanje
omejeno. Tang Fu Kuen nam bo predstavil trenutne trende v razvoju sodobnega plesa v Aziji ter umetniško sodelovanje med Evropo in Azijo, spregovoril pa bo tudi o teoriji sodobnega plesa, ki je vse prevečkrat evropocentrična in niti slučajno ne uspe zaobjeti raznolikosti in zahtevnosti azijskih performativnih tradicij, filozofij in modalitet.
V okviru Elektrarninih debatnih večerov, ki jih organizira Bunker. V angleškem jeziku. Brezplačen vstop.

Eko Supriyanto
GLEJ, 23. 4., 9.00–11.30, delavnica
Eko se posveča preiskovanju vpliva javanskih plesov na sodobne plese, sodelovanju tradicije in sodobne pop kulture in filma ter medkulturnim vplivom. Globoko je zavezan raziskovanju, predanosti in kreativnosti, plesnim besediščem novih jezikov, učenim in umetniškim transformacijam. S svojimi medkulturnimi nagoni, ki koreninijo v njegovem rojstnem Kalimantanu/Borneu in v ljudskemu plesu magelang, kombiniranimi z njegovo predelavo klasičnega/dvorskega javanskega plesa, se podaja na povsem novo področje: k učenju in
rasti na podlagi tradicionalnih vrednot ob hkratni odprtosti
za neposredno vpletanje sodobnih stvarnosti.
Udeležence bo seznanil s tradicionalnimi javanskimi plesi in z njihovo povezavo z zahodnimi plesnimi trendi.
Ciljno občinstvo: dobrodošli vsi, plesno predznanje ni potrebno. Kapaciteta: največ 10 udeležencev. Prijave: exodos@exodos.si. Brezplačno.

OB DOGAJANJE_ SE NADALJUJE
Svetlobna gverila: Svetlikanje
28. 5.–31. 6. 2013
Ljubljana, Galerija Vžigalica in okolica, Galerija Škuc, SEM,
Metelkova …
avtorji artists: Laurenz Theinert, Hamo Čavrk, Tilen Sepić + Dan
Adlešić, Betrand Gadenne, Mirko Malle/AAI , Artificiel, Borut
Bučinel, Andrej Štular, Kaja Avberšek, Urša Vidic + Meta Grgurevič,
FA - Faulteta za arhitekturo, VŠD - Visoka šola za dizajn, ALUO v
Ljubljani, AVA
Svetlobna gverila bo po nekaj uvodnih zamahih na festivalu Exodos in s projektom Strašilo Marka A. Kovačiča in Braneta Ždrala na PST-ju letos prižigala luči
na že uveljavljenih lokacijah mestnega središča in tudi na obeh delih Metelkove. Svetlikanje namiguje na bolj šibke svetlobne vire, ki pa bodo vsekakor dali poseben pečat prostoru. Sodobna tehnika in izumirajoči svetlobni pojavi bodo zaobjeti v letošnji 7. ediciji festivala.
Domači in tuji umetniki, študentje različnih fakultet in akademij bodo ustvarili program, ki bo zasnovan na raziskovanju svetlobnega medija v razmerju do (javnega)prostora. Akcija se bo po otvoritvi v galeriji Vžigalica in okupaciji okolice nadaljevala na drugi strani Ljubljanice v Galeriji Škuc pod vodstvom umetniškega tandema Urša Vidic in Meta Grgurevič. Zaključni dogodek pa
se bo zgodil na Metelkovi: z akademijo AVA se bomo na muzejsko poletno noč pridružili aktivnemu praznovanju 90. obletnice delovanja Slovenskega etnografskega muzeja (SEM).
www.svetlobnagverila.net